Mii de șoferi de camion sunt blocați în portul Dover din Marea Britanie. "Nu știm când putem să mergem acasă".
Circa 4.000 de șoferi au petrecut Crăciunul în UK, în cabinele camioanelor. Din 10.000 de teste făcute până acum, doar 24 au fost pozitive. Tiriștii blocați în UK ar putea ajunge acasă înainte de Revelion.
Ce au încercat să evite, tot aia au pățit. Mii de șoferi de TIR au rămas blocați în portul Dover din Marea Britanie în așteptarea feribotului către Franța. Știi deja că fără un test COVID negativ nu poți intra. Deși armata britanică a mobilizat 1.000 de soldați care să ajute cu analizele, tot nu a fost suficient."După ce stăm aici, va trebui să mai stăm și pe vapor sau în tren. Nu știm când putem să mergem acasă," a spus un șofer. "Este muncă grea să fii șofer de camion," a spus alt șofer.Aproape 4.000 de șoferi încă sunt blocați în Marea Britanie. Îți aduc aminte că Franța a fost criticată de Comisia Europeană că a creat acest blocaj. Iar din statistici, pare că testarea a fost inutilă. Din 10 mii de teste, doar 24 erau pozitive.